હિંમતનગર નજીકના પાણપુર પાટીયા ખાતે પરણાવેલી અને હાલમાં ઇડરની મનસુરી મસ્જિદ પાસે રહેતી પરિણીતાને લગ્નના ચારેક માસ બાદથી પતિ દ્વારા મારઝૂડ કરી શારીરિક,માનસિક ત્રાસ અપાતા તેમજ પિયરમાંથી રૂા.૧ લાખ લઇ આવવાની માગણી કરી સાસરીયાઓ દ્વારા પણ મદદગારી કરી ત્રાસ ગુજારાતા અને તલાક આપી દેવાની વાતો કરતા પતિ સહિત સાસરીયા વિરૂધ્ધ પરિણીતાએ મંગળવારે હિંમતનગરના મહિલા પોલીસ સ્ટેશનમાં ફરિયાદ નોંધાવી હતી. મહિલા પોલીસે પરિણીતાના પતિ અને સાસરીયા સહિત છ જણા વિરૂધ્ધ મામલો દર્જ કરી સમગ્ર પ્રકરણની તપાસ હાથ ધરી છે.